**Oznámenie o začatí prípravných trhových konzultácií**

**(ďalej len *„Oznámenie“*)**

V zmysle ustanovenia § 25 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len *„ZVO“*)

na predmet zákazky

# **Dodanie nových podvozkov kategórie N3G v prevedení 4 x 4.2 v celkovom počte 18 ks s príslušnými nadstavbami**

Banská Bystrica, február 2021

**1. IDENTIFIKÁCIA VEREJNÉHO OBSTARÁVATEĽA**

1.1. Verejný obstarávateľ

Názov: Banskobystrická regionálna správa ciest, a.s.

Sídlo: Majerská cesta 94, 974 96 Banská Bystrica

Zastúpený: Mgr. Ján Havran, predseda predstavenstva

Mgr. Nikoleta Oktavcová, podpredseda predstavenstva

IČO: 36 836 567

Kontaktná osoba: Katarína Jombíková, [katarina.jombikova@brsc.sk](mailto:%20katarina.jombikova@brsc.sk%20)

Komunikačné rozhranie: <https://josephine.proebiz.com/sk/tender/10957/summary>

Adresa profilu: <https://www.uvo.gov.sk/vyhladavanie-profilov/detail/10066>

1. **Účel prípravných trhových konzultácií**

Účelom prípravných trhových konzultácií je oslovenie hospodárskych subjektov ako účastníkov trhu, ktorých predmet podnikania zodpovedá predmetu zákazky s cieľom stanoviť v pripravovanom plánovanom verejnom obstarávaní objektívne kritérium na vyhodnotenie ponúk, ako aj technické parametre a požiadavky na predmet zákazky, aby tieto poskytli možnosť účasti širokému okruhu potencionálnych uchádzačov a zároveň, aby tieto neboli nijakým spôsobom diskriminačné a tým eliminovali okruh záujemcov a tieto verejný obstarávateľ uvedie v opise predmetu zákazky tak, aby boli dodržané všetky princípy verejného obstarávania, ktoré ZVO ustanovuje.

1. **Návrh na opis predmetu zákazky (minimálne požiadavky)**

Predmetom pripravovaného plánovaného verejného obstarávania bude dodanie nových podvozkov sériovo vyrábaných nákladných vozidiel kategórie N3G v prevedení 4 x 4.2 s príslušnými nadstavbami a každé vozidlo bude vybavené snehovou radlicou krídlového typu. Predmet zákazky bude slúžiť najmä pre účely výkonu zimnej údržby ciest ako viacúčelový sypač na posyp prostredníctvom inertného posypového materiálu, chemickej posypovej soli a roztokom soľanky. V letnom období budú vozidlá využívané na prevoz bitúmenovej obaľovanej zmesi za tepla. Minimálne požadované technické parametre podvozkov a príslušných nadstavieb stanovené verejným obstarávateľom sú bližšie špecifikované v Prílohe č. 1 Oznámenia – Predbežný opis predmetu zákazky.

1. **Požiadavky kladené na hospodárske subjekty, ktoré sa chcú zúčastniť prípravných trhových konzultácií**

Verejný obstarávateľ sa s ohľadom na osobnú ako aj odbornú spôsobilosť subjektov, ktoré sa chcú zúčastniť prípravných trhových konzultácií rozhodol požadovať nasledujúce dokumenty:

**PTK sa môže zúčastniť len subjekt ktorý:**

* 1. je oprávnený poskytovať služby alebo dodávať tovary, ktoré budú predmetom verejného obstarávania v súlade s ustanovením § 32 ods. 1 písm. e) ZVO (predloží výpis z OR SR),
  2. predloží vyplnenú prílohu č. 2 Oznámenia - Formulár so základnými informáciami o hospodárskom subjekte.

Rozhodnutie zúčastniť sa na konzultáciách musí byť slobodné a vážne.

Verejný obstarávateľ zároveň informuje, že vybral potencionálnych uchádzačov na základe prieskumu trhu a doterajších obchodných vzťahov, a to konkrétne spoločnosti, MAN Truck & Bus Slovakia s.r.o., Iveco Slovakia, s.r.o., Scania Slovakia s.r.o., Mercedes-Benz Slovakia, s.r.o., TATRA Slovensko spol. s.r.o. a títo budú priamo vyzvaní na predloženie Prílohy č. 2 tohto Oznámenia, pričom týmto nebude dotknuté právo účasti aj iných hospodárskych subjektov ako účastníkov trhu.

1. **Náklady spojené s trhovými konzultáciami**

Všetky náklady a výdavky spojené s účasťou na prípravných trhových konzultáciách znáša hospodársky subjekt bez akéhokoľvek finančného nároku na verejného obstarávateľa.

1. **Priebeh prípravných trhových konzultácií** 
   1. Hospodársky subjekt prejaví svoj záujem o účasť na prípravných trhových konzultáciách elektronicky prostredníctvom správy cez záložku „Komunikácia“ systému JOSEPHNIE, ***v lehote najneskôr do 05.03.2021 09:00 hod***. Záujem o účasť potvrdí zaslaním vyplneného formulára k prípravným trhovým konzultáciám na predmet zákazky - viď príloha č. 1 tohto Oznámenia, a to prostredníctvom záložky „Komunikácia“. Verejný obstarávateľ bude následne priebežne vyhodnocovať u každého záujemcu splnenie podmienky účasti v súlade s ustanovením § 32 ods. 1 písm. e) ZVO, rešpektujúc pri tom ustanovenie § 32 ods. 3 ZVO.
   2. Verejný obstarávateľ prostredníctvom systému JOSEPHINE oznámi priebežne hospodárskym subjektom, ktorí splnili podmienky účasti, konkrétny dátum, čas a miesto konania prípravných trhových konzultácií (orientačne v 9. týždni roku 2021, v čase od 8:00 do 15:00 h, v mieste sídla verejného obstarávateľa).
   3. Prípravné trhové konzultácie budú prebiehať samostatne s každým hospodárskym subjektom, ktorý požiada o účasť podľa písm. a) tohto bodu a splní podmienky uvedené v bode 4. tohto Oznámenia.
   4. Prípravné trhové konzultácie budú prebiehať za účasti zástupcov verejného obstarávateľa a maximálne 2 zástupcov hospodárskeho subjektu, kedy maximálny čas jednej trhovej konzultácie je 120 minút.
   5. S cieľom zaistiť primerané opatrenia, aby sa účasťou hospodárskeho subjektu nenarušila hospodárska súťaž, neporušil princíp nediskriminácie a princíp transparentnosti bude priebeh prípravných trhových konzultácií zaznamenaný formou písomného zápisu. Zápisnica o priebehu prípravných trhových konzultácií bude súčasťou dokumentácie verejného obstarávateľa; zápisnica o priebehu prípravných trhových konzultácií bude zverejnená na webovom sídle verejného obstarávateľa, čím budú oznámené príslušné informácie ostatným záujemcom alebo uchádzačom, ktoré sa v rámci prípravných trhových konzultácií vymenili.
2. **Komunikácia**

V zmysle ustanovenia § 20 ZVO bude celá komunikácia prebiehať elektronicky, prostredníctvom systému JOSEPHINE. Verejný obstarávateľ v bode 1.1 tohto Oznámenia uvádza priamy link na stránku, prostredníctvom ktorej hospodársky subjekt potvrdí svoju účasť na konzultáciách. Na uvedenom linku sa nachádzajú a budú nachádzať aj všetky potrebné informácie a dokumenty.

**Pravidlá pre doručovanie** – zásielka sa považuje za doručenú, ak jej adresát bude mať objektívnu možnosť oboznámiť sa s jej obsahom, t. j. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.

Dokumenty zasielané prostredníctvom systému JOSEPHINE musia byť k zasielanej správe priložené vo formáte „.pdf“.

**Požiadavky systému Josephine**

JOSEPHINE je na účely tohto verejného obstarávania softvér pre elektronizáciu zadávania verejných zákaziek. JOSEPHINE je webová aplikácia na doméne https://josephine.proebiz.com.

Na bezproblémové používanie systému JOSEPHINE je nutné používať jeden z podporovaných internetových prehliadačov:

- Microsoft Internet Explorer verzia 11.0 a vyššia,

- Mozilla Firefox verzia 13.0 a vyššia alebo

- Google Chrome.

Uchádzač má možnosť registrovať sa do systému JOSEPHINE pomocou hesla aj pomocou občianskeho preukazu s elektronickým čipom a bezpečnostným osobnostným kódom (eID).

Verejný obstarávateľ odporúča relevantným subjektom prečítať si Manuál práce so systémom Josephine, ktorý je dostupný v pravom kontextovom menu na úvodnej stránke systému www.josephine.proebiz.com .

1. **Doplňujúce informácie**

Verejný obstarávateľ vyhodnotí získané informácie a poznatky z prípravných trhových konzultácií a následne určí požiadavky na opis predmetu zákazky a kritériá na vyhodnotenie ponúk. Hospodárske subjekty sa následne môžu zúčastniť pripravovaného verejného obstarávania a predložiť ponuku.

**9. Prílohy**

* Príloha č. 1 Oznámenia - Predbežný opis predmetu zákazky
* Príloha č. 1 Oznámenia - Formulár